Niderlandiyaning Arnem shahridagi McDonald’s restorani tarmoqning karantindan keyin ishlash uchun butunlay qayta jihozlangan birinchi muassasasi bo‘ldi. Foto: iStock Restoranga kirishda ijtimoiy masofaga rioya qilish shart – buning uchun yerga maxsus belgilar chizilgan. Mijozlarni qo‘lqop taqqan, lekin niqobsiz xodim kutib oladi. U mehmonlarga ma’lum bir stolga o‘tirish imkonini beruvchi maxsus raqam beradi. Mehmonlar terminal orqali kerakli yegulikni tanlaydi va o‘zlariga ajratilgan raqamli stolga o‘tiradi. Buyurtma tayyor bo‘lganida restoran xodimi uni maxsus aravachada keltiradi. Mehmonlar tayyor taomlarni o‘z qo‘llari bilan olishlari kerak bo‘ladi.